صدر اوباما: پاکستان دې د تندروۍ کینسر لمنځه یوسي
صدر براک اوبامه د پاکستان په ایبټ آباد ښار کې د اوسامه بن لادن وژل کیدل لویه کامیابي اوگرځوله. هغه زیاته کړه د اوسامه د انگړ نه ترلاسه شوې معلومات ښائي القاعده د سخت فشار د لاندې ده.
د امریکې صدر باراک اوباما افغانستان نه د امریکائي ځواکونو د ستنولو په حقله خپله اهمه وینا کې وئیلې پاکستان دې د ترهگرۍ خلاف خپل کردار نور هم زیات کړې او پاکستان ته يي د تندروۍ کینسر ختمولو په لړ کې د مرستې وړاندیز کړی دی. صدر باراک اوباما د شورو په ماسخوتن سپینې مانړۍ نه نیغ په نیغه د امریکې اولس ته وینا کې د ترهگرۍ خلاف جگړه کې د پاکستان د کردار ستائنه هم اوکړه. هغه اویل د پاکستانیانو د مرستې په وجه د القاعده د نیمې نه زیات مشران وژل شوې دي. صدر باراک اوبامه اویل کله چې هغه د حکومت واگې ترلاسه کړې نو افغانستان کې جنگ په اوم کال کې داخل شوی وو اود القاعده غړې پاکستان ته تښتیدلی وو. صدر براک اوبامه د پاکستان په ایبټ آباد ښار کې د اوسامه بن لادن وژل کیدل لویه کامیابي اوگرځوله. هغه زیاته کړه د اوسامه د انگړ نه ترلاسه شوې معلومات ښائي القاعده د سخت فشار د لاندې ده. خپل تقریر کې صدر بارک اوباما اویل د تندروۍ خطر سره د پاکستان نه زیات بل کوم هیواد نه دی مخامخ نو ځکه پاکستان باید د ترهگرۍ خلاف کوششونو کې خپله برخه نوره هم پراخه کړي. هغه اویل افغانستان کې سبات نشې راتللی که چرې پاکستان کې د ترهگرو پناه ځایونو نه سترگې واړولی شي. صدر باراک اوبامه اویل امریکا به پاکستان نه د هغه په وینا د تندورۍ کینسر ختمولو په لړ کې مرسته کوي او په پاکستان په زور اچوي چې په دې لړ کې خپل لوظونه پوره کړې. صدر باراک اوباما خبرداری اوکړو چې ترڅو هغه په حکومت کې وي دا به نه زغمي چې د امریکایانو وژونکو ته څوک پناه ورکړي.